# 

**SZOMBATHELY MEGYEI JOGÚ VÁROS**

**INTEGRÁLT TERÜLETI PROGRAMJA**

**2014-2020**

|  |  |
| --- | --- |
| **MJV neve:** | **Szombathely Megyei Jogú Város** |
| **MJV ITP neve:** | **Szombathely Megyei Jogú Város Integrált Területi Programja** |
| **MJV forráskeret:** | **14,53 milliárd forint** |
| **ITP verziószám:** | **ITP 2.0** |

**Készítette: BFH Európa Kft.**

**Nyugat-Pannon Terület- és Gazdaságfejlesztési Szolgáltató Közhasznú Nonprofit Kft.**

**Városfejlesztés Zrt.**

**A munkát koordinálta: Szombathely Megyei Jogú Város Polgármesteri Hivatala, Városfejlesztési és Projekt Kabinet**

**Kapcsolattartó: Szakály Szabolcs osztályvezető**

Szombathely, 2015. május 11.

Tartalomjegyzék

[Bevezető 3](#_Toc413081839)

[1. Az MJV által alkalmazott Területi Kiválasztási Kritérium Rendszer 3](#_Toc413081840)

[2. Az ITP célrendszere, célkitűzései 5](#_Toc413081841)

[3. Az ITP forrásallokációja 14](#_Toc413081842)

[4. Az MJV fejlesztési csomag 22](#_Toc413081843)

[5. Az ITP indikátorvállalásai 28](#_Toc413081844)

[6. Az ITP ütemezése 30](#_Toc413081845)

[7. Mellékletek 32](#_Toc413081846)

**Bevezető**

**Szombathely Megyei Jogú Város Önkormányzata** a 2014–2020 programozási időszakban az egyes európai uniós alapokból származó támogatások felhasználásának rendjéről szóló 272/2014. (XI. 5.) Korm. rendeletben rögzítettek alapján készíti a **2014-2020 programozási időszakban a Terület-és Településfejlesztési Operatív Program forráskeretéből finanszírozandó Integrált Területi Programj**át.

A 272/2014. (XI. 5.) Korm. rendelet alapján a megyei jogú város:

1. összeállítja az integrált területi programot és kezdeményezheti annak módosítását,
2. véleményezi az irányító hatóság által megküldött felhívást,
3. adatot szolgáltat az irányító hatóság részére a többéves nemzeti keret és az éves fejlesztési keret összeállításához,
4. végrehajtja az integrált területi programot.

A 2014–2020 közötti programozási időszakban a Terület- és Településfejlesztési Operatív Program tervezésének egyes szempontjairól, valamint az operatív programhoz tartozó megyék megyei önkormányzatai és a megyei jogú városok önkormányzatai tervezési jogkörébe utalt források megoszlásáról szóló 1702/2014. (XII. 3.) Korm. határozat alapján **Szombathely Integrált Területi Programjának tervezési forráskerete 14,53 milliárd forint**.

Az Integrált Területi Program Szombathely közelmúltban elkészült új Hosszú Távú Településfejlesztési Koncepciójára és Integrált Településfejlesztési Stratégiájára épül.

Szombathely Megyei Jogú Város Közgyűlése a 34/2012.(II.23.) Kgy. számú határozatában támogatta, hogy az Önkormányzat készíttesse el a város hosszú távú településfejlesztési koncepcióját és programját. Széles körű partnerség biztosítása mellett elkészült **Szombathely Megyei Jogú Város új hosszú távú településfejlesztési koncepciója, integrált településfejlesztési stratégiája, valamint településszerkezeti terve 314/2012. (XI.8.) Korm. rendelet szerinti megalapozó vizsgálatának „I. Helyzetfeltárás, helyzetelemzés” és a II. Helyzetértékelés” munkarésze**, amelyet a Közgyűlés 2013. szeptember 26-i ülésén 413/2013.(IX.26.) Kgy. számú határozattal elfogadott. A megalapozó vizsgálat alapján kidolgozásra került Szombathely Megyei Jogú Város hosszú távú településfejlesztési koncepciója és integrált településfejlesztési stratégiája, amelyet Szombathely Megyei Jogú Város Közgyűlése 22/2014.(I.30.) számú határozatával első olvasatban elfogadott és társadalmi vitára bocsátott. A széles körű társadalmi egyeztetést követően a Közgyűlés 283/2014.(VI.19.) számú határozatában elfogadta a város Hosszú Távú Településfejlesztési Koncepcióját és Integrált Településfejlesztési Stratégiáját. A bennük megfogalmazott hosszú és középtávú célok, valamint fejlesztési szükségletek mentén készült el a város Integrált Területi Programja, az ITP küldetése szerint szűkítve és illesztve a Terület- és Településfejlesztési Operatív Program támogatási területeihez.

**1. Az MJV által alkalmazott Területi Kiválasztási Kritérium Rendszer**

A Terület- és Településfejlesztési Operatív Program alapján a megyei jogú városok integrált területi programjai **területi kiválasztási eljárásrend**ben valósulnak meg. A területi kiválasztási eljárásrend során alkalmazni kell az érintett megyei jogú város által meghatározott, valamint az Irányító Hatóság által központilag rögzített kiválasztási kritériumokat. Az ITP-ben meghatározott kiválasztási kritériumok horizontális alapelvek, amelyek az egyes felhívások kapcsán **a későbbiekben kerülnek átalakításra felhívás-specifikus értékelési szempontokká**, minden esetben az adott témára igazítva, konkretizálva.

**Szombathely Megyei Jogú Város által választott területi kiválasztási kritériumok:**

|  |  |  |
| --- | --- | --- |
| **Kritérium megnevezése** | **Tartalmi magyarázat** | **Alkalmazás** |
| Illeszkedés az ITS céljaihoz és a vonatkozó indikátoraihoz | A kiválasztás kritériuma, az ITS-hez és az adott témában megjelenített indikátorokhoz való hozzájárulás. | IGEN / NEM |
| Hozzájárulás a gazdasági növekedéshez | A kritérium alapján a beavatkozások gazdasági növekedéshez történő hozzájárulása kerül mérlegelésre. | IGEN / NEM |
| Hozzájárulás a munkahelyteremtéshez | A kritérium bevezetése a foglalkoztatottsági helyzet javulását támogatja. | IGEN / NEM |

**A kritériumok kiválasztásának indoklása:**

|  |  |
| --- | --- |
| **Kritérium megnevezése** | **Szöveges magyarázat** |
| Illeszkedés az ITS céljaihoz és a vonatkozó indikátoraihoz | Alaphelyzet: Az ITS átfogó céljai: virágzó gazdaság, megújuló és befogadó társadalom, vonzó városi környezet. Ezek megvalósulását elősegítve szükséges az ITS célokhoz való illeszkedés.  Illeszkedő ITS cél (ok): nem releváns/ minden ITS cél |
| Hozzájárulás a gazdasági növekedéshez | Alaphelyzet: A helyi gazdaság további fejlődése szükséges, amely biztosítani tudja a helyi társadalom tagjai számára s megélhetést és a fejlett európai régióknak megfelelő színvonalú életkörülményeket.  Illeszkedő ITS cél (ok):  ITS 1.1 Versenyképes, hatékony nagyvállalatok, kkv-k és mikrovállalkozások  ITS 1.2 Magas szintű foglalkoztatottság  ITS 1.3 Jelentős K+F és innovációs aktivitás  ITS 1.4 Mindenki számára hozzáférhető, fejlett információs és kommunikációs technológiák |
| Hozzájárulás a munkahelyteremtéshez | Alaphelyzet: A magas szintű foglalkoztatottság biztosítása létfontosságú cél, amely biztos megélhetést teremt a lakosság számára, egyúttal biztosítva a fizetőképes keresletet.  Illeszkedő ITS cél (ok):  ITS 1.2 Magas szintű foglalkoztatottság |

**Az Irányító Hatóság által központilag meghatározott, kötelező területi kiválasztási kritériumok:**

|  |  |  |
| --- | --- | --- |
| **Sorszám** | **Kritérium megnevezése** | **Tartalmi magyarázat** |
| I.1. | Illeszkedés a TOP céljaihoz | A kiválasztás kritériuma, a TOP valamely konkrét céljához/céljaihoz való szoros illeszkedés és a kapcsolódó indikátorokhoz való hozzájárulás. |
| I.2. | Szakmai indokoltság, igény és kihasználtság | A kiválasztás kritériuma a beavatkozás indokoltsága. Szükséges a szakmai alátámasztás, indoklás és/ vagy igényfelmérés és kihasználtsági terv. |
| I.3. | Indíthatósága / előkészítettség | A kiválasztás kritériuma, hogy mennyire előkésztett és indítható a projekt. Az előkészítettsége egyben megalapozottságot és garanciát is jelent pl. a vállalt indikátorértékek teljesítésére és a költségigényekre vonatkozóan. |
| I.4. | Kockázatok | A kiválasztás kritériuma, hogy a megvalósíthatóság és a működtetés milyen kockázatokat hordoz. |
| I.5. | Projekt komplexitása | A kiválasztás kritériuma, hogy a beavatkozás mennyire képes hozzájárulni működőképes rendszerek létrehozásához. |
| I.6. | Hatás | A kiválasztás kritériuma, hogy mekkora földrajzi területen, illetve hogy milyen számú érintett körben váltja ki a beavatkozás a hatását. |
| I.7. | Fenntarthatóság | Kiválasztási kritérium a beavatkozás eredményeként megvalósuló produktum társadalmi, környezeti és leginkább pénzügyi fenntarthatósága. |

2. Az ITP célrendszere, célkitűzései

**2.1 Az ITP célkitűzések viszonya a TOP stratégiai céljaihoz és prioritásaihoz és az integrált településfejlesztési stratégiához**

Szombathely Megyei Jogú Város Integrált Területi Programjának illeszkedését a TOP és az ITS célkitűzéseihez az alábbi ábra szemlélteti. Az ábrázolás egyrészt bemutatja, hogy az ITP egyes célkitűzései mely TOP intézkedéshez illeszkednek és mely ITS célból vezethetőek le, másrészt az ábra szemlélteti, hogy az ITP célkitűzéseinek megvalósulása miként hat vissza a magasabb szintű városfejlesztési dokumentumban foglalt célokra, valamint hogyan járulnak hozzá a TOP intézkedéseihez.



**ITP CÉL I – A DIVERZIFIKÁLT GAZDASÁGFEJLESZTÉS ELŐMOZDÍTÁSA**

A célkitűzés az alábbi ITS célokhoz kapcsolódik:

Széll Kálmán Terv: Virágzó Gazdaság

Éhen Gyula Terv: Vonzó városi környezet

Szent Márton Terv: Megújuló és befogadó társadalom

A diverzifikált gazdaságfejlesztés előmozdítása ITP célkitűzés megvalósulását elősegítő projektek kapcsolódása a TOP releváns célkitűzésekhez:

Projekt: **Zöldmezős iparterület-fejlesztés** az alábbi TOP célokhoz kapcsolódik:

TOP 6.1 Gazdaságfejlesztés - Gazdaságélénkítést és foglalkoztatás-bővítést szolgáló önkormányzati helyi gazdaságfejlesztés

TOP 6.2. Családbarát, munkába állást segítő intézmények, közszolgáltatások fejlesztése

TOP 6.7 Leromlott városi területek rehabilitációja

TOP 6.8. Gazdaságfejlesztéshez kapcsolódó foglalkoztatás-fejlesztés

Projekt: **Gazdaságfejlesztési célú új közúthálózati elemek** az alábbi TOP célokhoz kapcsolódik:

TOP 6.1 Gazdaságfejlesztés - Gazdaságélénkítést és foglalkoztatás-bővítést szolgáló önkormányzati helyi gazdaságfejlesztés

TOP 6.3 Gazdaságélénkítő és népességmegtartó városfejlesztés

TOP 6.4 Fenntartható városi közlekedésfejlesztés

Projekt: **Szombathely térségi jelentőségű turisztikai vonzerejének fejlesztése** az alábbi TOP célokhoz kapcsolódik:

TOP 6.1 Gazdaságfejlesztés - Gazdaságélénkítést és foglalkoztatás-bővítést szolgáló önkormányzati helyi gazdaságfejlesztés

Projekt: **Inkubátorház fejlesztése** az alábbi TOP célokhoz kapcsolódik:

TOP 6.1 Gazdaságfejlesztés - Gazdaságélénkítést és foglalkoztatás-bővítést szolgáló önkormányzati helyi gazdaságfejlesztés

Projekt: **Integrált kutató-és konferenciaközpont kialakítása** az alábbi TOP célokhoz kapcsolódik:

TOP 6.1 Gazdaságfejlesztés - Gazdaságélénkítést és foglalkoztatás-bővítést szolgáló önkormányzati helyi gazdaságfejlesztés

TOP 6.2. Családbarát, munkába állást segítő intézmények, közszolgáltatások fejlesztése

TOP 6.3 Gazdaságélénkítő és népességmegtartó városfejlesztés

Projekt: **A szombathelyi vásárcsarnok fejlesztése a helyi termékek piacra juttatása érdekében** az alábbi TOP célokhoz kapcsolódik:

TOP 6.1 Gazdaságfejlesztés - Gazdaságélénkítést és foglalkoztatás-bővítést szolgáló önkormányzati helyi gazdaságfejlesztés

TOP 6.3 Gazdaságélénkítő és népességmegtartó városfejlesztés

TOP 6.9. Társadalmi kohéziót célzó helyi programok

Projekt: **Óvoda, bölcsőde fejlesztés Szombathelyen** az alábbi TOP célokhoz kapcsolódik:

TOP 6.2 Családbarát, munkába állást segítő intézmények, közszolgáltatások fejlesztése

Projekt: **Szombathely és térsége foglalkoztatási paktum** az alábbi TOP célokhoz kapcsolódik:

TOP 6.1 Gazdaságfejlesztés - Gazdaságélénkítést és foglalkoztatás-bővítést szolgáló önkormányzati helyi gazdaságfejlesztés

TOP 6.8. Gazdaságfejlesztéshez kapcsolódó foglalkoztatás-fejlesztés

A diverzifikált gazdaságfejlesztés előmozdítása ITP célkitűzés kapcsolódása és belső koherenciája a többi ITP célhoz az alábbiakban foglalható össze:

A jelen célkitűzéshez rendelhető fejlesztések közvetlen vagy közvetett kapcsolatot mutatnak az ITP további három céljához illeszthető projektjeivel egyrészt amiatt, hogy a fenti gazdaságfejlesztést / turizmusfejlesztést érintő kezdeményezései hosszabb távon jövedelmet indukálnak a város számára, amely humánjellegű és bevételt nem hozó ötleteket is támogathatnak, másrészről amiatt, hogy a földrajzi és szakmai kapcsolatrendszerük által lefedett terület a város jelentős részét jelenti, azaz ugyanazon a területen terveznek egyéb beruházásokat illetve programokat is, így a kölcsönhatás alapvető jellemzője a programnak. A megvalósítási szakaszban ennek megfelelően kívánatos az egyes projektek gazdáinak egyeztetni a kidolgozásra váró tervekről és a megvalósítás ütemtervéről is.

**ITP CÉL II - A VÁLLALKOZÁSOKNAK ÉS A LAKOSSÁGNAK VONZÓ VÁROSI KÖRNYEZET KIALAKÍTÁSA**

A célkitűzés az alábbi ITS célokhoz kapcsolódik:

Széll Kálmán Terv: Virágzó Gazdaság

Éhen Gyula Terv: Vonzó városi környezet

Szent Márton Terv: Megújuló és befogadó társadalom

A vállalkozásoknak és a lakosságnak vonzó városi környezet kialakítása ITP célkitűzés megvalósulását elősegítő projektek kapcsolódása a TOP releváns célkitűzésekhez:

Projekt: **Gazdaságfejlesztési célú új közúthálózati elemek** az alábbi TOP célokhoz kapcsolódik:

TOP 6.1 Gazdaságfejlesztés - Gazdaságélénkítést és foglalkoztatás-bővítést szolgáló önkormányzati helyi gazdaságfejlesztés

TOP 6.3 Gazdaságélénkítő és népességmegtartó városfejlesztés

TOP 6.4 Fenntartható városi közlekedésfejlesztés

Projekt: **Óvoda, bölcsőde fejlesztés Szombathelyen** az alábbi TOP célokhoz kapcsolódik:

TOP 6.2 Családbarát, munkába állást segítő intézmények, közszolgáltatások fejlesztése

Projekt: **Integrált kutató-és konferenciaközpont kialakítása** az alábbi TOP célokhoz kapcsolódik:

TOP 6.1 Gazdaságfejlesztés - Gazdaságélénkítést és foglalkoztatás-bővítést szolgáló önkormányzati helyi gazdaságfejlesztés

TOP 6.2. Családbarát, munkába állást segítő intézmények, közszolgáltatások fejlesztése

TOP 6.3 Gazdaságélénkítő és népességmegtartó városfejlesztés

Projekt: **A szombathelyi vásárcsarnok fejlesztése a helyi termékek piacra juttatása érdekében az alábbi** az alábbi TOP célokhoz kapcsolódik:

TOP 6.1 Gazdaságfejlesztés - Gazdaságélénkítést és foglalkoztatás-bővítést szolgáló önkormányzati helyi gazdaságfejlesztés

TOP 6.3 Gazdaságélénkítő és népességmegtartó városfejlesztés

TOP 6.9. Társadalmi kohéziót célzó helyi programok

Projekt: **Városrehabilitációs mintaprojekt** az alábbi TOP célokhoz kapcsolódik:

TOP 6.1 Gazdaságfejlesztés - Gazdaságélénkítést és foglalkoztatás-bővítést szolgáló önkormányzati helyi gazdaságfejlesztés

TOP 6.2. Családbarát, munkába állást segítő intézmények, közszolgáltatások fejlesztése

TOP 6.3 Gazdaságélénkítő és népességmegtartó városfejlesztés

TOP 6.4 Fenntartható városi közlekedésfejlesztés

TOP 6.5 Önkormányzatok energiahatékonyságának és a megújuló energia-felhasználás arányának növelése

TOP 6.9. Társadalmi kohéziót célzó helyi programok

Projekt: **Szombathely bel- és csapadékvíz-védelmi fejlesztése** az alábbi TOP célokhoz kapcsolódik:

TOP 6.3 Gazdaságélénkítő és népességmegtartó városfejlesztés

Projekt: **Zöldfelületi rendszer fejlesztése** az alábbi TOP célokhoz kapcsolódik:

TOP 6.2. Családbarát, munkába állást segítő intézmények, közszolgáltatások fejlesztése

TOP 6.3 Gazdaságélénkítő és népességmegtartó városfejlesztés

TOP 6.9. Társadalmi kohéziót célzó helyi programok

Projekt: **Forgalomcsillapítási és közlekedésbiztonsági feltételek javítása, parkolóhelyek létesítése** az alábbi TOP célokhoz kapcsolódik:

TOP 6.3 Gazdaságélénkítő és népességmegtartó városfejlesztés

TOP 6.4 Fenntartható városi közlekedésfejlesztés

Projekt: **P+R parkolók fejlesztése** az alábbi TOP célokhoz kapcsolódik:

TOP 6.3 Gazdaságélénkítő és népességmegtartó városfejlesztés

TOP 6.4 Fenntartható városi közlekedésfejlesztés

Projekt: **Szombathely mobilitási tervének elkészítése** az alábbi TOP célokhoz kapcsolódik:

TOP 6.3 Gazdaságélénkítő és népességmegtartó városfejlesztés

TOP 6.4 Fenntartható városi közlekedésfejlesztés

Projekt: **Szombathelyi szociális városrehabilitáció újabb ütemének megvalósítása** az alábbi TOP célokhoz kapcsolódik:

TOP 6.3 Gazdaságélénkítő és népességmegtartó városfejlesztés

TOP 6.7 Leromlott városi területek rehabilitációja

TOP 6.9. Társadalmi kohéziót célzó helyi programok

A vállalkozásoknak és a lakosságnak vonzó városi környezet kialakítása ITP célkitűzés kapcsolódása és belső koherenciája a többi ITP célhoz az alábbiakban foglalható össze:

A városfejlesztési intézkedések mindegyikre szoros kapcsolatban áll az ITP további célkitűzéseivel, mivel a vonzó városi környezet képezi színterét a gazdasági és társadalmi folyamatoknak egyaránt. A beavatkozások a gazdasági, társadalmi és környezeti szempontból fenntartható városfejlesztést integrált szemléletben szolgálják, ezáltal hozzájárulva az ITP többi céljának teljesüléséhez.

**ITP CÉL III - A VÁROSI SZINTŰ CO2 KIBOCSÁTÁS CSÖKKENTÉSE KÖZLEKEDÉSI, ENERGIAHATÉKONYSÁGI FEJLESZTÉSEKKEL**

A célkitűzés az alábbi ITS célokhoz kapcsolódik:

Széll Kálmán Terv: Virágzó Gazdaság

Éhen Gyula Terv: Vonzó városi környezet

Szent Márton Terv: Megújuló és befogadó társadalom

A városi szintű CO2 kibocsátás csökkentése közlekedési, energiahatékonysági fejlesztésekkel ITP célkitűzés megvalósulását elősegítő projektek kapcsolódása a TOP releváns célkitűzésekhez:

Projekt: **Gazdaságfejlesztési célú új közúthálózati elemek** az alábbi TOP célokhoz kapcsolódik:

TOP 6.1 Gazdaságfejlesztés - Gazdaságélénkítést és foglalkoztatás-bővítést szolgáló önkormányzati helyi gazdaságfejlesztés

TOP 6.3 Gazdaságélénkítő és népességmegtartó városfejlesztés

TOP 6.4 Fenntartható városi közlekedésfejlesztés

Projekt: **Városrehabilitációs mintaprojekt** az alábbi TOP célokhoz kapcsolódik:

TOP 6.1 Gazdaságfejlesztés - Gazdaságélénkítést és foglalkoztatás-bővítést szolgáló önkormányzati helyi gazdaságfejlesztés

TOP 6.3 Gazdaságélénkítő és népességmegtartó városfejlesztés

TOP 6.4 Fenntartható városi közlekedésfejlesztés

Projekt: **Belterületi hivatásforgalmi kerékpárút-hálózat és –szolgáltatások fejlesztése** az alábbi TOP célokhoz kapcsolódik:

TOP 6.1 Gazdaságfejlesztés - Gazdaságélénkítést és foglalkoztatás-bővítést szolgáló önkormányzati helyi gazdaságfejlesztés

TOP 6.3 Gazdaságélénkítő és népességmegtartó városfejlesztés

Projekt: **Szombathely külterületi és várostérségi turisztikai- és hivatásforgalmi kerékpárút-hálózatának fejlesztése** az alábbi TOP célokhoz kapcsolódik:

TOP 6.1 Gazdaságfejlesztés - Gazdaságélénkítést és foglalkoztatás-bővítést szolgáló önkormányzati helyi gazdaságfejlesztés

TOP 6.3 Gazdaságélénkítő és népességmegtartó városfejlesztés

Projekt: **Forgalomcsillapítási és közlekedésbiztonsági feltételek javítása, parkolóhelyek létesítése** az alábbi TOP célokhoz kapcsolódik:

TOP 6.3 Gazdaságélénkítő és népességmegtartó városfejlesztés

TOP 6.4 Fenntartható városi közlekedésfejlesztés

TOP 6.5 Önkormányzatok energiahatékonyságának és a megújuló energia-felhasználás arányának növelése

Projekt: **P+R parkolók fejlesztése** az alábbi TOP célokhoz kapcsolódik:

TOP 6.3 Gazdaságélénkítő és népességmegtartó városfejlesztés

TOP 6.4 Fenntartható városi közlekedésfejlesztés

TOP 6.5 Önkormányzatok energiahatékonyságának és a megújuló energia-felhasználás arányának növelése

Projekt: **Szombathely mobilitási tervének elkészítése** az alábbi TOP célokhoz kapcsolódik:

TOP 6.3 Gazdaságélénkítő és népességmegtartó városfejlesztés

TOP 6.4 Fenntartható városi közlekedésfejlesztés

TOP 6.5 Önkormányzatok energiahatékonyságának és a megújuló energia-felhasználás arányának növelése

Projekt: **Közel nulla energiaigényű referenciaintézmények kialakítása** az alábbi TOP célokhoz kapcsolódik:

TOP 6.1 Gazdaságfejlesztés - Gazdaságélénkítést és foglalkoztatás-bővítést szolgáló önkormányzati helyi gazdaságfejlesztés

TOP 6.5 Önkormányzatok energiahatékonyságának és a megújuló energia-felhasználás arányának növelése

TOP 6.6 Városi közszolgáltatások fejlesztése

Projekt: **Zöld távhőrendszer fejlesztése** az alábbi TOP célokhoz kapcsolódik:

TOP 6.1 Gazdaságfejlesztés - Gazdaságélénkítést és foglalkoztatás-bővítést szolgáló önkormányzati helyi gazdaságfejlesztés

TOP 6.5 Önkormányzatok energiahatékonyságának és a megújuló energia-felhasználás arányának növelése

TOP 6.6 Városi közszolgáltatások fejlesztése

Projekt: **Intelligens Város Program** az alábbi TOP célokhoz kapcsolódik:

TOP 6.1 Gazdaságfejlesztés - Gazdaságélénkítést és foglalkoztatás-bővítést szolgáló önkormányzati helyi gazdaságfejlesztés

TOP 6.4 Fenntartható városi közlekedésfejlesztés

TOP 6.5 Önkormányzatok energiahatékonyságának és a megújuló energia-felhasználás arányának növelése

TOP 6.6 Városi közszolgáltatások fejlesztése

Projekt: **Közigazgatási létesítmények fejlesztése, Önkormányzati tulajdonú épületek energiahatékonysági célú felújítása** az alábbi TOP célokhoz kapcsolódik:

TOP 6.1 Gazdaságfejlesztés - Gazdaságélénkítést és foglalkoztatás-bővítést szolgáló önkormányzati helyi gazdaságfejlesztés

TOP 6.5 Önkormányzatok energiahatékonyságának és a megújuló energia-felhasználás arányának növelése

TOP 6.6 Városi közszolgáltatások fejlesztése

A városi szintű CO2 kibocsátás csökkentése közlekedési, energiahatékonysági fejlesztésekkel ITP célkitűzés kapcsolódása és belső koherenciája a többi ITP célhoz az alábbiakban foglalható össze:

Az energiahatékonysági és megújuló energia felhasználásra irányuló intézkedések a primerenergia igény csökkentésén át egyértelműen vezetnek a CO2 szint kibocsátásához. Ez pedig támogatja a vonzó városi környezet kialakulását – részben azon keresztül is, hogy a fejlesztések eredményeként komfortosabb használati értékű, illetve igényes megjelenésű ingatlanok és városi környezet alakul ki.

A közlekedési fejlesztések egyidejűleg csökkentik a CO2 kibocsátást, a kisebb üzemanyag-fogyasztáson keresztül, illetve támogatják a vállalkozásoknak és lakosságnak vonzó környezet kialakítását. Egyidejűleg a CO2 csökkentés más lépései, amelyek hozzájárulnak egy tudatos város kialakulásához, és a városi környezet egyéb fejlesztései tovább javítják a kerékpározás és tömegközlekedés egyéb feltételeit, ami miatt kis mértékben még tovább tud erősödni a kerékpározás aránya. Mindkét esetben erősen támogatják ezen intézkedések a Vonzó városi környezet célt, de a virágzó gazdaság erősítését is.

**ITP CÉL IV - TÁRSADALMI INTEGRÁCIÓ ERŐSÍTÉSE FIZIKAI ÉS SZOCIÁLIS BEAVATKOZÁSOKKAL**

A célkitűzés az alábbi ITS célokhoz kapcsolódik:

Széll Kálmán Terv: Virágzó Gazdaság

Éhen Gyula Terv: Vonzó városi környezet

Szent Márton Terv: Megújuló és befogadó társadalom

A Társadalmi integráció erősítése fizikai és szociális beavatkozásokkal ITP célkitűzés megvalósulását elősegítő projektek kapcsolódása a TOP releváns célkitűzésekhez:

Projekt: **Szombathelyi szociális városrehabilitáció újabb ütemének megvalósítása** az alábbi TOP célokhoz kapcsolódik:

TOP 6.7 Leromlott városi területek rehabilitációja

TOP 6.9. Társadalmi kohéziót célzó helyi programok

Projekt: **Egészségügyi alapellátás fejlesztése a**z alábbi TOP célokhoz kapcsolódik:

TOP 6.6 Városi közszolgáltatások fejlesztése

Projekt: **Szociális alapellátás fejlesztése** az alábbi TOP célokhoz kapcsolódik:

TOP 6.6 Városi közszolgáltatások fejlesztése

Projekt: **Szent Márton évhez kapcsolódó programok** az alábbi TOP célokhoz kapcsolódik:

TOP 6.9 Társadalmi kohéziót célzó helyi programok

A Társadalmi integráció erősítése fizikai és szociális beavatkozásokkal ITP célkitűzés kapcsolódása és belső koherenciája a többi ITP célhoz az alábbiakban foglalható össze:

A bemutatott fejlesztési elképzelések elsősorban a városi környezet szépítését és korszerűsítését célzó fejlesztésekkel mutatnak közvetlen kapcsolatokat, ezen túl pedig minden humánjellegű fejlesztéssel együtt kell, hogy működjenek, mivel a helyi társadalom egy részére vagy akár egészére vannak hatással.

**2.2 Az ITP kapcsolódása a megyei ITP célokhoz**

Szombathely és Vas megye integrált területi programja az országos tervezési útmutatásnak megfelelően, párhuzamosan készül, amely szakaszban a városi és megyei ITP célkitűzések egymáshoz való illeszkedését és kapcsolódását a következő táblázat mutatja be.

|  |  |  |
| --- | --- | --- |
| **Integrált Területi Program célkitűzései** | | **Az illeszkedés/ kapcsolódás indoklása** |
| **Szombathely** | **Vas Megye** |
| A diverzifikált gazdaság-fejlesztés előmozdítása | Térségi verseny-képesség javítása | A térség gazdasági fejlődésének motorja a megyei jogú város gazdaságfejlesztése, ezt szolgálják a jelen ITP-ben meghatározott, gazdaságfejlesztő hatású projektek. A Szombathelyen tervezett inkubátorház kialakításával a kezdő illetve jelenleg gyenge gazdasági potenciállal rendelkező kisvállalkozások helyzetbe hozásával a város és térsége gazdasági kapcsolatai is erősödnek.  A megyei jogú város turisztikai erejének növelése kisugárzó hatással bír a szűkebb-tágabb térségre, és megfelelő szintű összefogásokkal konkrét eredmények generálódnak (pl. térségi TDM szervezet működtetése, térségi kártyák bevezetése, a városi és vidéki vonzerők turisztikai csomagokban való kiajánlása).  A város bölcsődei és óvodai szolgáltatások javulásával a megyéből a városba irányuló női munkaerő helyzete is könnyebbé válik, amely növeli az érintett családok jövedelmi szintjét, s fogyasztói keresletet indukál. |
| Természeti erőforrások fenntartható használata | Megyei szinten az erőforrások fenntartható használata szempontjából az egyik legjelentősebb kockázat a megyeszékhely megyei jogú város térbeli szétterülése, ami a Szombathelyen dolgozó népesség migrációs folyamatai által előidézett szuburbanizáció miatt következett be. Szombathely MJV Településfejlesztési Koncepciójának, ITS-ének és ITP-jének, mint koherens fejlesztési dokumentumcsomagnak, az egyik legfontosabb célkitűzése a térbeli szétterülés folyamatának megállítása, és ennek érdekében Szombathely valamint városközpontja lakosság számára a jelenleginél vonzóbb településsé alakítása fenntartható módon. Az említett, környezeti szempontból fenntartható városfejlesztés forrásait gazdasági szempontból fenntartható módon csak a fejlődő gazdaság tudja biztosítani. |
| Megyén belüli és kívüli kapcsolatok erősítése | Az ITP-ben szereplő, gazdaságfejlesztő hatású projektek megvalósításán keresztül evidens módon ezer szálon keresztül erősödnek a megyén belüli és kívüli kapcsolatok. |
| Kis-települések életképes-ségének javítása | Releváns, mivel a gazdaság és a mezőgazdaság fejlődésével párhuzamosan a mezőgazdasági munkavállalók száma csökken, a nagyarányú támogatásokkal fejleszthető és fenntartható nagy élőmunka igényű mezőgazdasági ágazatok (kertészet, állattenyésztés) az esetek jelentős részében jelentős részében nincsenek meg a komplex előfeltételek. Ezért mindenképpen adódik a kistelepüléseknek egy olyan, számottevő hányada, amelynek lakossága nagy része számára a megyei jogú város diverzifikált gazdaságfejlesztése révén biztosítható a megélhetés. Gazdaságfejlesztés nélkül nincs városfejlesztés. |

|  |  |  |
| --- | --- | --- |
| Vállalkozá-soknak és a lakosságnak vonzó városi környezet kialakítása | Térségi versenyképesség javítása | A vonzó megyeszékhely jelentősen erősíti az egész térség versenyképességét, mivel befektetők nélkül nincs gazdaságfejlesztés, a befektetők befektetési döntéseiben pedig az adott város által nyújtott urbanizációs háttér is számottevő szerepet játszik. |
| Természeti erőforrások fenntartható használata | Megyei szinten az erőforrások fenntartható használata szempontjából az egyik legjelentősebb kockázat a megyeszékhely megyei jogú város térbeli szétterülése, ami a Szombathelyen dolgozó népesség migrációs folyamatai által előidézett szuburbanizáció miatt következett be. Szombathely Megyei Jogú Város Településfejlesztési Koncepciójának, ITS-ének és ITP-jének, mint koherens fejlesztési dokumentumcsomagnak, az egyik legfontosabb célkitűzése a térbeli szétterülés folyamatának megállítása, és ennek érdekében Szombathely valamint városközpontja lakosság számára a jelenleginél vonzóbb településsé alakítása fenntartható módon. |
| Megyén belüli és kívüli kapcsolatok erősítése | Szombathely Megyei Jogú Város megyében betöltött központi szerepe révén a város vonzerejét növelő és a városi funkciók bővítését eredményező fejlesztések (pl. vásárcsarnok fejlesztése, kutató- és konferenciaközpont létrehozása) erősíti a megyén belüli és kívüli kapcsolatokat. |
| Kis-települések életképességének javítása | Tekintettel arra, hogy a gazdasági szerkezet átalakulása és folyamatos változása a kistelepüléseken élők foglalkoztatási szerkezetét is átalakította, versenyképességükhöz nagymértékben képes hozzájárulni a vállalkozásokat vonzó, ezáltal munkahelyeket teremtő modern megyeszékhely. |
| A városi szintű CO2 kibocsátás csökkentése közlekedési, energia-hatékonysági fejlesztésekkel | Térségi versenyképesség javítása | A projektek eredményeként csökkenő energiafogyasztás csökkenő működési költséget, egyben több helyben felhasználható bevételt eredményez, ami növeli a fajlagos hatékonyságot. A korszerűsített épületek és berendezések, továbbá bővüléssel magas hatékonyságú maradó távhő stabilitást biztosít a gazdaság mögé. A fejlesztések megvalósításának példája és az abban részt vevő cégek tapasztalata pedig a piaci szereplők versenyképességét erősíti és tartja fenn. |
| Természeti erőforrások fenntartható használata | A célkitűzés elősegíti a természeti erőforrások fenntartható használatát. A fejlesztések révén legalább 1,5 millió kWh éves primerenergia igény csökkenése, és mintegy 500 kW névleges teljesítményű megújuló energia termelési potenciál kiépülése révén csökkentjük a Föld CO2 terhelését, és a fosszilis energiahordozók kitermelése és szállítás miatti környezetterhelést. Az akár tucatnyi távhőre kötendő intézmény hatékonyabb és kisebb környezeti terhelést jelent, így a primerenergia-igény csökkenés mellett a levegőminőség megőrzését is segíti. A kerékpáros és tömegközlekedés erősítése a termőtalaj és szintén a levegő minőségén keresztül kíméli a természeti erőforrásainkat. |
| Megyén belüli és kívüli kapcsolatok erősítése | Szombathely város kerékpárút-hálózatának térségével való összeköttetése megteremtése jelentősen erősíti a város és térsége közvetlen, a jelenleginél diverzebb és környezetkímélőbb kapcsolódását, ami nagyban támogatja a napi több mint 17 000 nem helyi lakos Szombathelyen való munkavégzését. |
| Kis-települések életképességének javítása | Hasonlóképpen az előző ponthoz, a kerékpáros hálózat városon kívüli kapcsolódásai és a javuló autóbuszos-kötöttpályás közlekedési feltételek jelentősen javíthatnak a város környéki kistelepülések elérhetőségéhez, ezzel az ott élőknek a városi szolgáltatások és munkahelyek elérhetőségéhez. |
| Társadalmi integráció erősítése fizikai és szociális beavatkozá-sokkal | Térségi versenyképesség javítása | A város bölcsődei és óvodai szolgáltatások javulásával a megyéből a városba irányuló női munkaerő helyzete is könnyebbé válik, amely növeli az érintett családok jövedelmi szintjét, s fogyasztói keresletet indukál.  Az egészségügyi és a szociális ellátás intézményeinek fejlesztése megyei szinten hozzájárul a lakosság közérzetének és életminőségének javulásához, amely kedvezőbb helyzetbe hozhatja a munkaképes korú lakosságot. |
| Természeti erőforrások fenntartható használata | Nem releváns |
| Megyén belüli és kívüli kapcsolatok erősítése | A tervezett kezdeményezések gazdáinak elemi érdeke, hogy nem csupán a város, hanem a térsége számára is biztosítsa a programok elérhetőségét tekintettel arra, hogy a támogatások különféle formáira rászoruló lakosok nem csupán városi szinten, ha nem a megyén belül több helyen élnek, és a programok révén az életkörülmények javítása mellett a helyi és térségi identitástudat is erősödhet. |
| Kis-települések életképességének javítása | Nem releváns, bár tekintettel arra, hogy a kistelepüléseken nem megvalósítható egy komplex egészségügyi, szociális, oktatási közszolgáltatási ellátó rendszer a kistelepüléseken élőket is szolgálják a MJV területén fejlesztett ellátó rendszerek (pl. egészségügyi alapellátás keretében az ügyelet biztosítása.) |

3. Az ITP forrásallokációja

Szombathely Integrált Területi Programjának tervezési forráskerete a 1702/2014. (XII. 3.) Korm. határozatban rögzítettek alapján **14,53 milliárd forint**.


**3.1 TOP intézkedésenkénti forrásallokáció**




|  |  |
| --- | --- |
| **Szombathely Megyei Jogú Város saját igényeire alapozott belső forrásfelosztás és a TOP 6. prioritás belső arányai közötti eltérés rövid indoklása:** | |
| **6.1 Gazdaság-fejlesztés** | Az iparterületek fejlesztésére vonatkozó támogatási intenzitás bizonytalanságai miatt az önkormányzat egy kisebb terület fejlesztését tervezi, hogy minimalizálja a projekt pénzügyi kockázatát, és ezzel összhangban a források olyan intézkedésekre kerültek áttervezésre, ahol nagyobb biztonsággal érhető el a 100%-os támogatási mérték. |
| **6.2 Családbarát, munkába állást segítő intézmények, köz-szolgáltatások fejlesztése** | A tervezett fejlesztések mennyisége és a fejlesztendő férőhelyek száma a város kapacitáslehetőségeit tükrözi, a település és térsége a népességszám jelentős bővülésével nem számol, e tekintetben a tervezett alacsonyabb forráskerettel is megvalósíthatók a minőségi fejlesztések. |
| **6.3 Gazdaság-élénkítő és népesség-megtartó városfejlesztés** | A gazdaságfejlesztést elősegítő városfejlesztés érdekében nagyobb számban és volumenben tervez az önkormányzat komplex akcióterületi fejlesztéseket a város több területén, integrált szemléletben, ezért van szükség a keret emelésére. |
| **6.4 Fenntartható városi közlekedés-fejlesztés** | A tervezett forrásallokáció nagyságrendje megfelel a TOP 6. prioritás intézkedésenkénti belső aránya szerinti keretösszegnek. Minimális csökkentés azért történt, mert más intézkedések esetében keretemelés szükséges. |
| **6.5 Önkormányzatok energia-hatékonyságának és a megújuló energia-felhasználás arányának növelése** | A tervezett allokáció növekedésének indoka, hogy a város kiemelt hangsúlyt kíván helyezni az energetikai és klímavédelmi fejlesztésekre, miközben gazdaságfejlesztési hatást indukál, javítja a város egésze költségvetési egyensúlyát, élénkíti az építőipart és növeli a foglalkoztatottságot. Mindezzel az elvárt megújuló energia arányhoz, illetve a CO2 megtakarításhoz is nagyobb mértékben szándékozik hozzájárulni a város. |
| **6.6 Városi köz-szolgáltatások fejlesztése** | A keretösszeg csökkentése csekély mértékű, és indoka, hogy a várt mutatókat a tervezett fejlesztésekkel, várhatóan az alacsonyabb keretösszegből is teljesíteni lehet. |
| **6.7 Leromlott városi területek rehabilitációja** | Az intézkedés keretösszegének kismértékű emelésére van szükség annak érdekében, hogy a kapcsolódó indikátorok elérendő célértékét a fejlesztések teljesíteni tudják. |
| **6.8 Gazdaság-fejlesztéshez kapcsolódó foglalkoztatás-fejlesztés** | Eltérés nincs, a város fel kívánja használni a TOP 6. prioritás intézkedésenkénti belső aránya szerint az intézkedésre allokált teljes keretösszeget. |
| **6.9 Társadalmi kohéziót célzó helyi programok** | Eltérés nincs, a város fel kívánja használni a TOP 6. prioritás intézkedésenkénti belső aránya szerint az intézkedésre allokált teljes keretösszeget. |

**A TOP 6. prioritásának és** **Szombathely Megyei Jogú Város saját igényeire alapozott forrásfelosztásának belső arányai**

**3.2 Forrás-felhasználási módok közötti forrásallokáció**





**6.1 Gazdaságfejlesztés**



**6.2 Családbarát, munkába állást segítő intézmények, közszolgáltatások fejlesztése**



**6.3. Gazdaságélénkítő és népességmegtartó városfejlesztés**



**6.4 Fenntartható városi közlekedés-fejlesztés**



**6.5 Önkormányzatok energia-hatékonyságának és a megújuló energia-felhasználás arányának növelése**



**6.6. Városi közszolgáltatások fejlesztése**



**6.7 Leromlott városi területek rehabilitációja**



**6.8 Gazdaságfejlesztéshez kapcsolódó foglalkoztatás-fejlesztés**



**6.9 Társadalmi kohéziót célzó helyi programok**



4. Az MJV fejlesztési csomag

Az alábbi fejezetben bemutatásra kerülnek a megyei jogú város önkormányzata vagy önkormányzati tulajdonú gazdasági társaságai által tervezett fejlesztések. Ezek a fejlesztési elképzelések a teljes ITP-t átszövik, integrált kapcsolatot alkotva az ITP célkitűzéseivel és egymással. Az egyes fejlesztési elképzelések szinergikus kapcsolatai táblázatos formában kerülnek bemutatásra. A fejezetben ismertetésre kerülnek azok a kapcsolódó fejlesztések is, amelyek finanszírozása a TOP hatókörén túlmutat, azonban megvalósításuk alapvető fontosságú és szorosan kapcsolódnak az ITP keretében tervezett fejlesztésekhez.

**4.1 Az MJV fejlesztési csomag elemei**

|  |  |  |
| --- | --- | --- |
| **TOP**  **Intézkedés** | **Szombathely Integrált területi Program szerinti**  **fejlesztési elképzelés / beavatkozás** | |
| **megnevezés** | **becsült költség (Ft)** |
| **6.1 Gazdaság-fejlesztés** | az intézkedés fejlesztési elképzelései összesen | 2 658 653 489 |
|  | Zöldmezős iparterület-fejlesztés | 500 000 000 |
|  | Gazdaságfejlesztési célú új közúthálózati elemek | 844 074 858 |
|  | Szombathely térségi jelentőségű turisztikai vonzerejének fejlesztése | 714 578 631 |
|  | Inkubátorház fejlesztése | 600 000 000 |
| **6.2 Családbarát, munkába állást segítő intézmények, köz-szolgáltatások fejlesztése** | az intézkedés fejlesztési elképzelései összesen | 700 000 000 |
|  | Óvoda, bölcsőde fejlesztés Szombathelyen | 700 000 000 |
| **6.3 Gazdaság-élénkítő és népesség-megtartó városfejlesztés** | az intézkedés fejlesztési elképzelései összesen | 4 235 000 000 |
|  | Integrált kutató-és konferenciaközpont kialakítása | 750 000 000 |
|  | A szombathelyi vásárcsarnok fejlesztése a helyi termékek piacra juttatása érdekében | 1 500 000 000 |
|  | Városrehabilitációs mintaprojekt | 900 000 000 |
|  | Szombathely bel- és csapadékvíz-védelmi fejlesztése | 800 000 000 |
|  | Zöldfelületi rendszer fejlesztése | 285 000 000 |

|  |  |  |
| --- | --- | --- |
| **6.4 Fenntartható városi közlekedés-fejlesztés** | az intézkedés fejlesztési elképzelései összesen | 1 015 000 000 |
|  | Belterületi hivatásforgalmi kerékpárút-hálózat és –szolgáltatások fejlesztése | 400 000 000 |
|  | Szombathely külterületi és várostérségi turisztikai- és hivatásforgalmi kerékpárút-hálózatának fejlesztése | 200 000 000 |
|  | Forgalomcsillapítási és közlekedésbiztonsági feltételek javítása, parkolóhelyek létesítése | 200 000 000 |
|  | P+R parkolók fejlesztése | 200 000 000 |
|  | Szombathely mobilitási tervének elkészítése | 15 000 000 |
| **6.5 Önkormányzatok energia-hatékonyságának és a megújuló energia-felhasználás arányának növelése** | az intézkedés fejlesztési elképzelései összesen | 2 900 000 000 |
|  | Közel nulla energiaigényű referenciaintézmények kialakítása | 300 000 000 |
|  | Zöld távhőrendszer fejlesztése | 300 000 000 |
|  | Intelligens Város Program | 500 000 000 |
|  | Közigazgatási létesítmények fejlesztése, Önkormányzati tulajdonú épületek energiahatékonysági célú felújítása | 1 800 000 000 |
| **6.6 Városi köz-szolgáltatások fejlesztése** | az intézkedés fejlesztési elképzelései összesen | 585 502 280 |
|  | Egészségügyi alapellátás fejlesztése | 500 502 280 |
|  | Szociális alapellátás fejlesztése | 85 000 000 |
| **6.7 Leromlott városi területek rehabilitációja** | az intézkedés fejlesztési elképzelései összesen | 444 716 828 |
|  | Szombathelyi szociális városrehabilitáció újabb ütemének megvalósítása | 444 716 828 |
| **6.8 Gazdaság-fejlesztéshez kapcsolódó foglalkoztatás-fejlesztés** | az intézkedés fejlesztési elképzelési összesen | 1 212 595 220 |
|  | Szombathely és térsége foglalkoztatási paktum | 1 212 595 220 |
| **6.9 Társadalmi kohéziót célzó helyi programok** | az intézkedés fejlesztési elképzelései összesen | 328 532 184 |
|  | Szent Márton évhez kapcsolódó programok | 328 532 184 |

**4.2 Szinergikus kapcsolatok bemutatása az MJV fejlesztési csomag elemei között**

A jelen fejezethez készült az alábbi mátrix, amely a tervezett fejlesztések / intézkedések belső, azaz egymáshoz való szinergikus hatását vizsgálja. A szinergiavizsgálat a következő három kategória szerint került elkészítésre:

|  |  |
| --- | --- |
| semleges (egymásra nincs hatással a két projekt) | X |
| pozitív szinergia (egymást erősítő hatás) | X |
| negatív szinergia (egymás hatását csökkentő, illetve kiegészítő hatás) | X |

Az ITP tárgyát képező fejlesztési elemeken túl vizsgálatra került a TOP 7. célrendszere is, azaz a Közösségi szinten irányított városi helyi fejlesztések (CLLD) prioritása, ezen belül is a TOP-ban megjelenített 2 intézkedés. Erre abból a megfontolásból került sor, mert az alulról jövő, közösségek által meghatározott kezdeményezések ugyanabban a fizikai közegben valósulnak meg, és ugyanazon lakosoknak, esetenként vállalkozóknak, látogatóknak, stb. jelent közvetett előnyt. Továbbá nem kevésbé fontos a város azon törekvése sem, hogy bizonyos fejlesztéseket oly módon kívánja előkészíteni és megvalósítani, hogy a folyamatba tervezéstől kezdve bevonja a helyi közösségeket.



**4.3 Járulékos fejlesztések**

**Szent Márton Terv**

Szombathely Európa legnagyobb szentjei egyikének, Szent Mártonnak szülőhelye. Szent Márton születésének 1700. évfordulója alkalmából a város nagyszabású fejlesztéseket tervez, amelyek a nemzetközi szakrális turizmus kiemelt helyszínévé emelhetik Szombathelyt. A nemcsak országosan, de nemzetközi tekintetben is jelentős fejlesztésekhez a város **állami költségvetési és GINOP forrás bevonását tervezi.**

**A szombathelyi vásárcsarnok fejlesztését kiegészítő megyei hatáskörű fejlesztések a környező településeken**

Az ITP-ben tervezett fejlesztés célja a rossz műszaki-fizikai állapotú meglévő belvárosi vásárcsarnok értéknövelő komplex felújítása a környező vidék helyi élelmiszeripari termékeinek piacra juttatása, valamint a Belváros vonzerejének növelése és szolgáltatásainak fejlesztése érdekében, és ezáltal a Belváros valamint az egész város népességvonzó és megtartó erejének növelése. A projektötlet kidolgozásának hátterében az áll, hogy a városnak biztosítania kell - a vidékkel való harmonikus kapcsolatának kiépítése és megtartása mellett - a falvakban termelt egészséges élelmiszerek rövid csatornás eljuttatását a fogyasztók felé, mellyel támogathatja a vidéki őstermelők piacra jutását, illetve elősegítheti a szükséges városi létesítmények fejlesztését. **A kapcsolódó fejlesztések a megyei ITP keretében kerülhetnek megvalósításra.**

**Integrált kutató- és konferenciaközpont további elemei**

Az ITP keretében tervezett tevékenységeken felül az integrált kutató- és konferenciaközpont tervezett funkcióinak betöltése és a felsőfokú duális mérnökképzés támogatása érdekében kiemelt fontossággal bír a **GINOP és EFOP** forrásból tervezett további fejlesztések megvalósítása: kapcsolódó oktatási és kutatási infrastruktúra kiépítése (laborok, gyakorlati helyek, eszközigény), valamint a fejlesztés soft elemeinek biztosítása (oktatók, hallgatók bevonásának támogatása, tananyagfejlesztés stb.)

**Intermodális csomópont**

Szombathely és a megye egészének közlekedési rendszere szempontjából elengedhetetlen a vasúti és az autóbuszos közlekedési ágakat összekapcsoló intermodális közlekedési csomópont kialakítása a megyeszékhelyen. Az IMCS megvalósítására vonatkozó tanulmány a 2007-2013 időszakban KÖZOP támogatással készülhetett el, megépítése teljes egészében **IKOP forrás** bevonásával tervezett. Az IMCS kiemelten hangsúlyos eleme az ITP keretében tervezett közlekedési fejlesztéseknek (mobilitási terv, parkolási rendszer, kerékpárutak komplex megközelítése).

**Szombathely-Kőszeg elővárosi kötöttpályás közlekedésfejlesztés**

A projekt alapvető fontosságú annak érdekében, hogy Szombathely funkcionális várostérségének a vasútvonallal elérhető települései és Kőszeg népessége a mainál jobban integrálódhasson Szombathely és térsége társadalmi-gazdasági fejlesztési folyamataiba. A fejlesztés szorosan kapcsolódik az új intermodális csomópont megépítéséhez, megvalósulásával a szombathelyi ipari-gazdasági fejlesztési területek a mainál rövidebb idő alatt és környezetbarát módon válnak elérhetővé a térség népessége számára. **A projekt IKOP forrás bevonásával válhat megvalósíthatóvá.**

**Szombathely kerékpáros összekötése a várostérség településeivel**

A kerékpáros közlekedés-fejlesztés kapcsán fontos a megyei forrásból megvalósítható szomszédos településekre vezető kapcsolódások kiépítése a városhatárig kiépülő kerékpárutakhoz. A fejlesztéssel növelni lehet a hivatásforgalmi, turisztikai és regenerálódási célú kerékpározás arányát, amivel pedig CO2 csökkentést eredményező üzemanyag-megtakarítás érhető el. **A Szombathelyen kívüli kerékpárútszakaszok megépítése a megyei ITP keretében lenne szükséges.**

**Komplex távhő-fejlesztés**

A távhőre kapcsolódások esetén elengedhetetlenül fontos a távhő bekötő vezetékek kiépítése a rácsatlakozásra alkalmas és arra kijelölt intézményekig. Ezek megvalósítása SZOMTÁV Kft. saját forrásaiból, vagy a KEHOP új csatlakozások kiépítését támogató forrásaiból valósulhatnak meg. Kevéssé kritikus, de a kibocsátás-csökkentést nagyban segítő cél lenne, hogy a város távhő ellátási körzetei egymással összeköttetésben álljanak, így mindegyik megtáplálható legyen egy, külső pontból is. Ennek a jelentősége, hogy a Mikes Kelemen utcai biomassza fűtőmű által előállított zöldhő így el tudna jutni az északabbi távhő körzetekig is, amivel az azokban kiépített gerincek mellett fekvő ingatlanok rácsatlakozása is lehetővé válna. Szintén pozitív szinergiát eredményezne, ha a Mikes utcai blokk mellett egy újabb, 5-6 MW-os biomassza blokk létesülhetne faaprítékra alapozva, ezzel a város jelentősen csökkenthetné a CO2 kibocsátását. A fejlesztésekhez **KEHOP forrás** bevonása szükséges.

**A foglalkoztatási együttműködési program megyei kapcsolódása**

A Szombathely és térsége foglalkoztatás paktum sikeres megvalósításának szerves kiegészítése a megyei foglalkoztatási együttműködés. A két program egymással szorosan együttműködve, építve a különböző eredményekre, egymás hatásait erősítve képesek a leghatékonyabb módon szolgálni a kitűzött célokat. A megyei foglalkoztatási program finanszírozása a **megyei ITP** keretében történik.

**Közvilágítás korszerűsítése**

A város a hosszú távú klímavédelmi hatások és a költséghatékonysági célú energetikai fejlesztés jegyében **KEHOP forrás bevonásával** tervezi az egyenletesebb és jobb minőségű megvilágítottságot eredményező energiatakarékos közvilágítás kiépítését.

**Intelligens Város**

Az Intelligens Város Program TOP által finanszírozott elemein túl a „SMART City” elv jegyében kiemelkedően fontos a város infokommunikációs működési feltételei és rendszerei fejlesztése, amelyek nélkül nem valósíthatók meg a város energiamenedzsment céljai, és ezek nélkül a fejlesztések CO2 csökkentő hatása nagyságrendekkel kisebb tud csak lenni. A további fejlesztések megvalósításához cél a **KEHOP és KÖFOP források** igénybevétele.

**Szakosított szociális ellátás fejlesztései**

Tekintettel arra, hogy a TOP keretében a szakosított szociális ellátásokhoz kapcsolódó épület- és egyéb fejlesztések nem támogathatóak, azonban a szakterület fejlesztési szükségletei meghatározó mértékűek, így az **EFOP bevonásával** tervezett ezen intézmények fejlesztéseinek finanszírozása.

**Dozmati víztározó megépítése**

Szombathely és környező települései árvízi védelmének biztosítása érdekében régóta húzódó és kiemelt cél a város szomszédságában található Dozmat település térségében egy új víztározó megépítése, amely a városi épített örökséget, a lakhatási körülményeket, az élővilágot és a természeti környezetet, valamint a Kormány által támogatott kiemelt beruházási programot egyaránt kockáztató környezeti probléma megoldását jelentené. A víztározó a Nyugat-dunántúli Vízügyi Igazgatóság megvalósításában, a **KEHOP keretében épülhetne meg**.

5. Az ITP indikátorvállalásai

Az ITP hozzájárulása a TOP indikátorokhoz egyrészről a város számára előirányzott értékek, másrészről a meghatározott forráskeretből és a fejlesztési elképzelésekből levezethető valós értékek alapján került meghatározásra. Az indikátorok célértékei az ITP teljes időszakára, illetve az eredményességi keretbe tartozó mutatók esetében 2018-ig terjedő időszakra vonatkozóan szerepelnek.

A táblázat tartalmazza az indikátorértékek magyarázatát:



6. Az ITP ütemezése

A város számára allokált keretösszeg felhasználásának évek szerinti, 2015. és 2016. évek esetében pedig negyedévenkénti ütemezését tartalmazza az alábbi táblázat. Az ütemezés módszertani alapja a tervezett támogatási szerződések megkötésének az időpontja, azaz az egyes időpontokban feltüntetett összegek – ITP felhasználási módok szerinti bontásban – becsült nagyságrendjében és időpontjában kerülnek megkötésre az egyes intézkedéseken belül a projektek támogatási szerződései.



7. Mellékletek

**7.1 Területi Kiválasztási Kritérium Rendszer**

**7.2 Excel táblázatok: Forrásallokáció 1.**

**Forrásallokáció 2.**

**Forrásallokáció 3.**

**MJV fejlesztési csomag**

**Indikátor vállalások**

**Ütemezés**